Тиркеме

Кыргыз Республикасынын

Билим берүү жана илим министрлигинин

№ \_\_\_\_\_буйругуна

«\_\_\_\_» \_\_\_\_\_\_\_\_\_\_\_ 2021-ж.

**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**АДИСТИГИ: 560005 Фармация**

**квалификациясы: *адис (фармацевт)***

**Бишкек 2021**

Учурдагы **560005 Фармация** боюнча жогорку кесиптик билим берүүнүн мамлекеттик билим берүү стандарты Кыргыз Республикасынын Билим берүү жана илим министрлигине караштуу И.К. Ахунбаев атындагы Кыргыз мамлекеттик медициналык академиясынын Жогорку медициналык жана фармацевттик билим берүү боюнча окуу -усулдук бирикмеси тарабынан жактырылды.

КР БИМне караштуу жогорку медициналык

жана фармациялык билим берүү боюнча

ОУБ төрагасы м.и.д., профессор К.Б. Ырысов

**Түзүүчүлөр:**

|  |  |  |  |  |
| --- | --- | --- | --- | --- |
| 1. | Ырысов К.Б. | - | И.К. Ахунбаев атындагы КММАнын окуу иштери боюнча проректору, м.и.д., профессор |  |
| 2. | Чолпонбаев К.С. | - | И.К. Ахунбаев атындагы КММАнын  Э.С. Матыев ат. башкаруу жана фармация  экономикасы, дары каражаттарынын  технологиясы кафедрасынын башчысы,  фарм.и.д., профессор |  |
| 3. | Тилекеева У.М. | - | И.К. Ахунбаев атындагы КММАнын М.Т.Нанаева атындагы базистик жана клиникалык фармакология кафедрасынын башчысы, м.и.д., профессор |  |
| 4. | Мураталиева А.Дж. | - | . И.К. Ахунбаев атындагы КММАнын дары каражаттарынын фармакогнозиясы жана химиясы кафедрасынын башчысы, фарм.и.к., доцент |  |
| 5. | Исакова Г.Б. | - | И.К. Ахунбаев атындагы КММАнын окуу-  усулдук бөлүмүнүн башчысы м.и.д., доцент |  |
| 6. | Момушева М.Т. | - | И.К. Ахунбаев атындагы КММАнын окуу- усулдук бөлүмүнүн сектор башчысы |  |
| 7. | Дооталиева С.Ч. | - | И.К. Ахунбаев атындагы КММАнын фармация факультетинин окуу программаларынын координатору, фарм.и.к., доценттин м.а. |  |
| 8. | Садыкова А.К. | - | Ахунбаев атындагы КММАнын фармация адистиги боюнча Окуу-усулдук профилдик комитеттин төрагасы, х. и.д., доцент |  |
| 9. | Шаршеналиева Г.К. | - | И.К. Ахунбаев атындагы КММАнын эндокринология курсу менен ички оорулардын пропедевтика кафедрасынын ага окутуучусу |  |
| 10. | Асанов Э.Б. | - | “Кыргызстандын фармацевтикалык бирикмесинин» кесиптик ассоциациясынын төрагасы, фарм.и.к. |  |
| 11. | Абдраимова А.Б. | - | “Саламаттыкты сактоо саясатын анализдөө борбору” коомдук фондунун башкы аналитиги |  |
| 12. | Исакова Г.Д. | - | КР Өкмөтүнө караштуу ММК фондунун медициналык камсыздандыруу программасын ишке ашыруу башкармалыгынын төрагасынын орун басары |  |
| 13. | Молдоташов Б.С. | - | «Биовит» ЖЧК фармацевтикалык заводунун ыйгарым укуктуу өкүлү |  |

**МАЗМУНУ**

|  |  |  |
| --- | --- | --- |
| 1. | ЖАЛПЫ ЖОБОЛОР | 4 бет. |
| 1.1. | Мамлекеттик билим берүү стандартын иштеп чыгууда колдонулган ченемдик документтер | 4 бет. |
| 1.2. | Терминдер, аныктамалар, белгилөөлөр, кыскартуулар | 4 бет. |
| 2**.** | КОЛДОНУУ ЧѲЙРѲСҮ | 5 бет. |
| 2.1 | Жогорку кесиптик билим берүүнүн  мамлекеттик билим берүү стандартынын аныктамасы (ЖКБ МБС) | 5 бет. |
| 2.2 | ЖКБ МБС негизги колдонуучулары | 5 бет. |
| 2.3 | Абитуриенттердин даярдык деңгээлине талаптар | 6 бет. |
| 3. | АДИСТИКТИН ЖАЛПЫ МҮНѲЗДѲМѲСҮ | 6 бет. |
| 3.1 | Ыйгарылуучу квалификация | 6 бет. |
| 3.2 | ЖКБ НБП ѳздѳштүрүүнүн ченемдик мѳѳнѳтү | 6 бет. |
| 3.3 | НБП ѳздѳштүрүүнүн сыйымдуулугу | 6 бет. |
| 3.4 | ЖКБ НБП максаты | 7 бет. |
| 3.5 | Бүтүрүүчүлөрдүн кесиптик ишмердигинин чѳйрѳсү | 7 бет. |
| 3.6 | Бүтүрүүчүлөрдүн кесиптик ишмердигинин объекти | 7 бет. |
| 3.7 | Бүтүрүүчүлөрдүн кесиптик ишмердигинин түрлѳрү | 7 бет. |
| 3.8 | Бүтүрүүчүлөрдүн кесиптик ишмердигинин милдеттери | 8 бет. |
| 4. | НБП ИШКЕ АШЫРУУ ШАРТТАРЫНА ЖАЛПЫ ТАЛАПТАР | 9 бет. |
| 4.1 | НБП ишке ашырууда ЖОЖ укуктарына жана милдеттерине жалпы талаптар | 9 бет. |
| 4.2 | НБП ишке ашырууда студенттин укуктарына жана милдеттерине жалпы талаптар | 10 бет. |
| 4.3 | Студенттин окуу жүктөмүнүн максималдуу көлөмү | 10 бет. |
| 4.4 | Каникул убагынын жалпы көлөмү | 10 бет. |
| 5. | АДИСТИК БОЮНЧА НБП ТАЛАПТАРЫ | 11 бет. |
| 5.1 | Адистик боюнча НБП жыйынтыктарына талаптар | 11 бет. |
| 5.2 | Адистик боюнча НБП структурасына талаптар | 14 бет. |
| 5.3 | Адистик боюнча НБП ишке ашыруу шарттарына талаптар | 15 бет. |

**1. ЖАЛПЫ ЖОБОЛОР**

1.1. **560005 Фармация** адистиги боюнча Мамлекеттик билим берүү стандарты Жогорку кесиптик билим берүүнүн «Билим берүү жөнүндө» мыйзамына жана Кыргыз Республикасынын башка ченемдик укуктук актыларына ылайык Кыргыз Республикасынын билим берүү чөйрөсүндөгү ыйгарым укуктуу мамлекеттик органы тарабынан иштелип чыккан. Билим берүү тармагында жана Кыргыз Республикасынын Министрлер Кабинети тарабынан аныкталган тартипте бекитилген.

Бул Мамлекеттик билим берүү стандартын сактоо менчиктин түрүнө жана ведомстволук таандыктыгына карабастан адистерди даярдоо үчүн кесиптик билим берүү программаларын ишке ашыруучу бардык окуу жайлар үчүн милдеттүү болуп саналат.

|  |
| --- |
| 1.2. **Терминдер, аныктамалар, түшүндүрмөлөр, кыскартуулар** |
|  |

НБП ЖКБде терминдер жана аныктамалар белгиленген тартипте Кыргыз Республикасы тарабынан кабыл алынган "Билим берүү жөнүндө" Кыргыз Республикасынын мыйзамына жана жогорку кесиптик билим берүү чөйрөсүндөгү эл аралык документтерге ылайык колдонулат:

* **негизги билим берүү программасы** – жогорку билим берүүнүн багыты боюнча максаттарды, күтүлүүчү натыйжаларды, мазмунду жана билим берүү процессин ишке ашырууну уюштурууну жөнгө салуучу окуу-усулдук документтердин жыйындысы;
* **даярдоо багыты**– жалпы фундаменталдык окутуунун негизинде интеграцияланган, ар кандай профилдеги жогорку кесиптик билимдүү кадрларды (адистерди) даярдоо үчүн билим берүү программаларынын жыйындысы;
* **профиль** - негизги билим берүү программасынын кесиптик иштин белгилүү бир түрүнө жана (же) объектисине багытталышы;
* **компетенция -** белгилүү бир чөйрөдө натыйжалуу жана жемиштүү иштөө үчүн студенттин билим алуу даярдыгына берилген социалдык талап (норма);
* **кредит**– негизги кесиптик билим берүүнүн көлөмүнө шарттуу өлчөм;
* **окутуунун натыйжалары –** негизги билим берүү программасы/ модуль боюнча окутуунун натыйжасында алынган компетенциялар;
* **жалпы илимий компетенциялар** – бул кесиптик ишмердүүлүктүн бардык (же көпчүлүк) түрлөрүнө мүнөздүү мүнөздөмөлөр: үйрөнүү, талдоо жана синтездөө ж.б.
* **инструменталдык компетенциялар** – таанып билүү жөндөмдөрүн, идеяларды жана ойлорду түшүнүү жана колдонуу жөндөмүн камтыйт; методикалык жөндөмдүүлүк, айлана-чөйрөнү түшүнүү жана башкаруу, убакытты уюштуруу, үйрөнүү, чечим кабыл алуу жана көйгөйлөрдү чечүү стратегияларын түзүү; технологиялык көндүмдөр, технологияны колдонууга байланышкан көндүмдөр, компьютерде иштөө жана маалыматты башкаруу көндүмдөрү; лингвистикалык көндүмдөр, баарлашуу компетенциялары;
* **социалдык, жеке жана жалпы маданий компетенциялар** – сезимди жана мамилени билдирүү жөндөмү менен байланышкан жеке жөндөмдөр, сынчыл ой жүгүртүү жана өзүн- өзү сындоо жөндөмү, ошондой эле социалдык өз ара аракеттенүү жана кызматташуу процесстери менен байланышкан социалдык көндүмдөр, топтордо иштөө жөндөмдүүлүгү, социалдык жана этикалык милдеттенмелерди алуу;
* **кесиптик стандарт** – профессионалдык иштин конкреттүү түрүнүн алкагында анын мазмунуна жана сапатына карата талаптарды аныктаган жана кызматкердин квалификациясынын сапаттык деңгээлин сүрөттөгөн негизги документ, ишмердүүлүгүнүн түрүнө карабастан, кандайдыр бир уюмдун штабында, ал өз ордун туура ээлөө үчүн аткарууга тийиш.

Бул **Мамлекеттик билим берүү стандартында** төмөнкү **кыскартуулар** жана **түшүндүмөлөр** колдонулат:

**ЖКБ** – жогорку кесиптик билим берүү;

**ЖОЖ** – жогорку окуу жайы;

**МБС** – Мамлекеттик билим берүү стандартыт;

**ИК** - инструменталдык компетенциялар;

**СТК** – студенттердин тандоо курсу;

**ДК**- дары каражаттары;

**ДМЧЖ –** ден соолугунун мүмкүнчүлүгү чектелген жарандар

**МББ** – медициналык багыттагы буюмдар;

**ЖИК** – жалпы илимий компетенциялар;

**НБП** – негизги билимберүү программасы;

**КК** – кесиптик компетенциялар ;

**СИЖМК** – социалалдык-инсандык жана жалпы маданияттык компетенциялар;

**ОУБ** - окуу-усулдук бирикме;

**НБП ДЦ** – негизги билим берүү программасынын дисциплиналар цикли;

**ФТ** – фармацевтикалык товарлар.

**2. Колдонуу ЧѲЙРѲСҮ**

**2.1.** Жогорку кесиптик билим берүүнүн бул Мамлекеттик билим берүү стандарты (мындан ары ЖКБ МБС) өзүнүн 560005 фармация адистиги боюнча негизги билим берүү программаларын ишке ашырууда милдеттүү нормалардын, эрежелердин жана талаптардын жыйындысын көрсөтөт жана Кыргыз Республикасынын территориясында тиешелүү адистик боюнча лицензияга ээ, менчиктин формасы менен ведомстволук таандыктыгына карабастан, бардык жогорку кесиптик билим берүүчү мекемелердин (мындан ары - ЖОЖ ) жогорку кесиптик билим берүүнүн негизги билим берүү программаларын өздөштүрүүнүн сапатын баалоо, окуу жана уюштуруучулук-методикалык документацияларды иштеп чыгуу үчүн негиз болуп саналат.

**2.2. 560005 фармация адистиги боюнча** ЖКБ МБПны **негизги колдонуучулары** болуп төмөнкүлөр саналат:

* бул багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эске алуу менен негизги кесиптик билим берүү программаларын өздөрүнүн жогорку окуу жайларында иштеп чыгууга, натыйжалуу ишке ашырууга жана жакшыртууга жоопкерчиликтүү админстрация жана илимий-педагогикалык (профессордук-окутуучулук курам, илимий кызматкерлер) курам.
* ЖОЖдун негизги билим берүү программасы боюнча окуган студенттер;
* кесиптик ишмердүүлүктүн тиешелүү чөйрөсүндөгү адистердин бирикмелери жана иш берүүчүлүлөр;
* Кыргыз Республикасынын билим берүү тармагындагы аткаруу бийлигинин борбордук мамлекеттик органынын тапшырмасы боюнча негизги билим берүү программаларын камсыз кылган окуу-методикалык бирикмелер жана кеңештер;
* жогорку кесиптик билим берүүнү каржылаган аткаруу бийлигинин мамлекеттик органдары;
* жогорку кесиптик билим берүү системасында мыйзамды сактоо үчүн текшерүүнү камсыздаган, аткаруу бийлигинин мамлекеттик органдары;
* жогорку кестиптик билим берүү чөйрөсүндө билим берүү программаларын аккредитациялоону жана уюштурууну, сапатты текшерүүнү ишке ашыруучу аккредитациялык агенттиктер

**2.3. Абитуриенттердин даярдык деңгээлине талаптар**

2.3.1. “Адис” квалификациясын ыйгаруу менен жогорку кесипке ээ болууга талапкер абитуриенттин билим денгээли – орто жалпы билим же орто кесиптик ( же жогорку кесиптик) билим.

2.3.2. Абитуриент жалпы орто же орто кесиптик (же жогорку кесиптик) билим жөнүндө мамлекеттик үлгүдөгү документке ээ болушу керек.

**3. АДИСТИКТИН ЖАЛПЫ МҮНӨЗДӨМӨСҮ**

**3.1.** Кыргыз Республикасында ЖККБ МББСсы **560003 Фармация** адистиги боюнча

ишке ашырылууда. ЖКБ НБП өздөштүрүп, мамлекеттик жыйынтыктоочу аттестациядан ийгиликтүү өткөндөн кийин бүтүрүүчүгө белгиленген тартипте адис (фармацевт) квалификациясын ыйгаруу менен жогорку кесиптик билим жөнүндө диплом берилет.

Адистиктин чегинде ЖКБ НБПнын профилдери окуу жай тарабынан тармакка

жараша аныкталат.

**3.2.** Жалпы орто же жалпы орто/жогорку кесиптик билимдин базасында **560005 фармация адистиги** боюнча ЖКБ НБПны өздөштүрүүнүн нормативдик мөөнөтү 5 жылды түзөт.

Орто кесиптик фармацевтикалык билими же жогорку медициналык билими бар тараптарга ЖКБ НБПны өздөштүрүү укугу адистик боюнча тездетилген программалар боюнча сунушталат. Тездетилген программаларды ишке ашыруунун окуу мөөнөтү жекече дисциплиналар (модулдар) боюнча окутуунун толук же жарым-жартылай кайра аттестациялоо (кайра өтүү) жыйынтыктары жана (же) студент өздөштүргөн жекече практикасындагы окутуу натыйжаларынын жыйынтыгы менен аныкталат.

Жогорку кесиптик билим берүүнүн профилине орто кесиптик билим берүү профилинин туура келүүсү ЖОЖ тарабынан өз алдынча аныкталат.

Жекече окуу планы боюнча окутууда билим алуунун формасына карабастан окутуунун мөөнөтү ЖОЖ тарабынан өз алдынча белгиленет.

Жекече окуу планы боюнча окутууда ден соолугунун мүмкүнчүлүгү чектелген жарандарга ЖОЖ билим алуунун тиешелүү формасы үчүн белгиленген мөөнөт менен салыштыруу боюнча мөөнөттү узартуу укугуна ээ.

Адистик боюнча ЖКБ НБП өздөштүрүүнун башка нормативдик мөөнөттөрү Кыргыз Республикасынын Министрлер Кабинети тарабынан белгиленет.

**3.3.** Окутуунун күндүзгү формасында орто жалпы же орто/жогорку кесиптик билим берүүнүн базасында адистик боюнча **НБПны өздөштүрүүнүн жалпы көлөмү** 300 кредиттен кем эмес болуш керек.

ЖКБ НБП көлөмү күндүзгү окуу формасы боюнча бир окуу жылы үчүн 60 кредит.

Бир семестрдин көлөмү 30 кредиттен ( окуу процессинин эки семестрдик түзүлүшүндө) кем эмес.

Бир кредит студенттин окуу ишинин 30 саатына (анын ичинде аудиториялык, ɵз алдынча ишин жана аттестациянын бардык түрүн кошкондо) барабар.

**3.4. Инсанды окутуу жана тарбиялоо чөйрөсүндө 560005 фармация адистиги боюнча ЖКБ НБПнын максаттары**

3.4.1. **560005 фармация адистиги боюнча ЖКБ НБПнын максаты** болуп төмөнкүлөр саналат:

- эмгек рыногунда туруктуулукка жана социалдык мобилдүүлүккө жөндөмдүү, универсалдык жана кесиптик компетенцияларга ээ, дипломдон кийинки окууга жана (же) тандаган чөйрөдө кесиптик фармацевтикалык ишмердүүлүктү ишке ашырууга даяр.

3.4.2.ЖКБнын НБП боюнча адистиги боюнча жеке адамды тарбиялоодогу максат:

студенттердин максатка умтулуусун, уюшкандыгын, эмгекчилдигин, жооККерчилигин,

жарандыгын, баарлашуусун, толеранттуулугун өркүндөтүү, жалпы маданиятты

өркүндөтүү, баарлашуусун, толеранттуулугун, боорукерлигин, жалпы маданиятын

жогорулатуу.

**3.5. Бүтүрүүчүлөрдүн кесиптик ишмердүүлүк аймагы**

560005 фармация адистиги боюнча бүтүрүүчүлөрдүн кесиптик ишмердүүлүгүнүн багыты төмөнкүлөрдү камтыйт:

• саламаттыкты сактоо (дары каражаттарынын, медициналык багыттагы буюмдардын жана дарыкана ассортиментиндеги башка товарлардын жүгүртүлүшү чөйрөсүндө);

• билим берүү жана илим (илимий изилдөө чөйрөсүндө).Бүтүрүүчүлөр кесиптик ишмердүүлүктү билим деңгээлинин жана квалификация үчүн зарыл болгон компетенциянын шартында кесиптик ишмердүүлүктүн башка чөйрөлөрүндө жүргүзө алышат.

Бүтүрүүчүлөр кесиптик ишмердүүлүктү билим деңгээлинин жана квалификация үчүн зарыл болгон компетенциянын шартында кесиптик ишмердүүлүктүн башка чөйрөлөрүндө жүргүзө алышат.

**3.6. Бүтүрүүчүлөрдүн кесиптик ишмердүүлүгүнүн объектилери**

Адистик программасын өздөштүргөн бүтүрүүчүлөрдүн кесиптик ишмердигинин объектилери болуп төмөнкүлөр саналат:

* дары каражаттары, дарыкана ассортиментинин башка товарлары - дары өсүмдүк сырьелору, биологиялык активдүү заттар, биологиялык суюктуктар жана ткандар;
* саламаттыкты сактоо тармагында дары каражаттарын иштеп чыгуу, өндүрүү, сапатын көзөмөлдөө, жүгүртүү үчүн шарттарды түзүүгө жана саламаттык сактоо жаатындагы белгиленген талаптарга жана стандарттарга ылайык дары каражаттарын жүгүртүү чөйрөсүндө көзөмөлдөөгө багытталган шаймандардын жана технологиялардын жыйындысы;
* жеке жана юридикалык жактар;
* калк.
  1. **Бүтүрүүчүлөрдүн кесиптик ишмердүүлүгүнүн түрлөрү.**

Бүтүрүүчүлөрдүн кесиптик ишмердүүлүгүнүн түрлөрү болуп саналат:

* фармацевтикалык;
* уюштуруучулук жана башкаруучулук;
* көзөмөлдөөчү жана уруксат берүүчү;
* өндүрүштүк;
* илимий изилдөөчүлүк;
* медициналык.

Негизинен бүтүрүүчү даярдалган кесиптик иштин конкреттүү түрлөрү окуу жай

тарабынан тиешелүү (кесиптик эмес) кесиптин негизинде иштелип чыккан билим берүү

программасынын мазмунун аныкташы керек.

**3.8. Бүтүрүүчүлөрдүн кесиптик ишмердүүлүгүнүн милдеттери**

**560005 фармация** адистиги боюнча кесиптик ишмердүүлүгүнүн милдеттери болуп

төмөнкүлөр саналат:

**Фармацевтикалыкк ишмердүүлүк:**

* фармацевтикалык жана медициналык уюмдар аркылуу дары каражаттарын жана башка дарыкана ассортиментинин товарларын жүгүртүү, ишке ашыруу жана өткөрүп берүү;
* дары каражаттарын сактоонун шарттарын камсыз кылуу жана жүгүртүү;
* дары каражаттарына байланыштуу процедураларды өткөрүүгө катышуу;
* колдонуудагы мыйзамдарда белгиленген чектерде дары каражаттары жөнүндө маалымат берүү;

**Уюштуруучулук-башкаруучулук ишмердүүлүк:**

* дары каражаттарын өндүрүүгө жана даярдоого катышуу;
* дары каражаттарын сактоо, ташуу, алып коюу жана жок кылуу боюнча иш-чараларды уюштуруу жана жүзөгө ашыруу;
* дары каражаттарын жүгүртүүгө катышкан уюмдардын жана (же) алардын түзүмдүк бөлүмдөрүнүн ишин уюштурууга жана башкарууга катышуу;
* эмгекти коргоо жана коопсуздукту камсыз кылуу, кесиптик оорулардын алдын алуу, экологиялык коопсуздуктун сакталышын камсыз кылуу боюнча иш-чараларды уюштурууга катышуу;
* фармацевтикалык уюмда бухгалтердик эсеп жана отчеттуулук документтерин жүргүзүү;
* маалыматтык коопсуздуктун негизги талаптарын сактоо;

**Текшерип уруксат берүүчүлүк:**

* өндүрүштөгү дары каражаттарынын сапатын камсыздоо жана дары каражаттарын даярдоо;
* дары каражаттарынын сапатын текшерүү;
* фармацевтикалык ишмердүүлүктү ишке ашырууну текшерүү;

**Өндүрүштүк:**

* дары каражаттарын өндүрүү жана даярдоо;
* дарылык өсүмдүк сырёлорун даярдоону уюштуруу;

**Медициналык ишмердүүлүк:**

* дарыгерге чейинки биринчи медициналык жардам көрсөтүү;
* өзгөчө кырдаалдарда калкка жардам көрсөтүү;
* калк менен санитардык-түшүндүрүү иштерин жүргүзүү;
* саламаттыкты сактоого жарандардын мотивациясын калыптандыруу;

**Илим-изилдөө ишмердүүлүгү:**

* илимий адабияттарды жана расмий статистикалык обзорлорду анализдөө;
* статистикалык анализге катышуу жана натыйжаларын ачык көрсөтүү;
* азыркы илимий проблемалар боюнча рефераттарды, илимий макалаларды, докладдарды жазуу;
* дары каражаттарын жүгүртүү чөйрөсүндөгү жеке изилдөөлөрдү жана илимий-прикладдык көйгөйлөрдү чечүүгө катышуу.

**4. НБПны ИШКЕ АШЫРУУ ШАРТТАРЫНА КОЮЛГАН ЖАЛПЫ ТАЛАПТАР**

**4.1. НБП ишке ашырууда окуу жайдын укуктары менен милдеттерине карата жалпы талаптар.**

4.1.1. ЖОЖдор адистик боюнча НБПны өздөрү иштеп чыгышат. НБП Кыргыз Республикасынын адистик боюнча МБСнын негизинде иштелип чыгат жана Окумуштуулар кеңеши тарабынан бекитилет.

ЖОЖдор окуу жайдагы билим берүүнүн сапатын камсыздоо боюнча сунуштарды кармануу менен илимдеги, маданияттагы, экономикадагы, техникадагы,технологиялардагы жана социалдык чөйрөдөгү өнүгүүлөрдү эске алуу менен 5 жылда бир НБПны жаңыртып турууга милдеттүү, ал төмөнкүлөрдү камтыйт:

* бүтүрүүчүлөрдү даярдоонун сапатын камсыздоо боюнча стратегияны иштеп чыгууну;
* билим берүү программаларын рецензиялоонун этаптуу мониторингин;
* так макулдашылган критерийлердин негизинде студенттердин билимдери менен көндүмдөрүнүн, бүтүрүүчүлөрдун компетенцияларын, деңгээлдерин баалоонун объективдүү процедураларын иштеп чыгууну;
* окутуучулук курамдын сапаты менен компетенттүүлүгүн камсыздоону;
* бардык ишке ашырылуучу билим берүү программаларын жетиштүү ресурстар менен камсыздоону, аларды пайдалануунун натыйжалуулугун текшерүүнү, аны студенттерди сурамжылоо жолу менен жүргүзөт;
* өз ишмердүүлүгүн (стратегиясын) баалоо жана башка окуу жайлары менен салыштыруу үчүн макулдашылган критерийлер боюнча өзүн-өзү текшерүүнү регулярдуу өткөрүүнү;
* өз ишмердүүлүгү, пландар жана инновавациялар тууралуу коомчулукка маалымат берип турууну.

4.1.2. Студенттердин жана бүтүрүүчүлөрдүн даярдыгынын сапатын баалоо алардын учурдагы, орто жана акыркы мамлекеттик аттестациясын камтышы керек. Баалоо базалары окуу жай тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, жыйынтыктоочу квалификациялык иштердин мазмунуна, көлөмүнө жана структурасына карата талаптар ЖОЖдун бүтүрүүчүлөрүнүн жыйынтыктоочу мамлекеттик аттестациясы жөнүндө Жобону эске алуу менен окуу жай тарабынан аныкталат.

4.1.3. ЖБПны иштеп чыгууда бүтүрүүчүлөрдүн социалдык жана жеке компетенцияларын калыптандыруудагы окуу жайдын мүмкүнчүлүктөрү (мисалы, социалдык өз ара аракеттенүү, өзүн-өзү уюштуруу жана башкаруу, системалуу жана активдүү мүнөздөгү компетенциялары) аныкталууга тийиш. Окуу жай социалдык-маданий чөйрөнү түзүүгө, инсандын ар тараптуу өнүгүүсү үчүн зарыл болгон шарттарды түзүүгө милдеттүү.

Окуу жай билим берүү процессинин социалдык жана тарбиялоочу компонентин өнүктүрүүгө, анын ичинде студенттик өз алдынча башкарууну өнүктүрүүгө, студенттердин коомдук уюмдардын, спорттук жана чыгармачыл клубдардын, илимий студенттик коомдордун ишине катышуусуна салым кошууга милдеттүү.

4.1.4. Окуу жайдын ЖБПны студенттин тандоосу боюнча дисциплиналарды камтышы керек. Студенттин тандоосу боюнча дисциплиналарды түзүү тартиби окуу жайдын ички ченемдик документтерине ылайык белгиленет.

4.1.5. Окуу жай студенттерге алардын окуу программасын түзүүгө катышуу үчүн реалдуу мүмкүнчүлүк берүүгө милдеттүү.

4.1.6. Окуу жай студенттерди ЖБПны түзүүдөгү укуктары жана милдеттери менен тааныштырууга, студенттер тандаган дисциплиналар алар үчүн милдеттүү болуп каларын жана алардын жалпы эмгек сыйымдуулугу окуу планында каралгандан кем болбоого тийиш экендигин түшүндүрүүгө милдеттүү.

**4.2. ЖБПны ишке ашырууда студенттин укуктары менен милдеттерине карата жалпы талаптар.**

4.2.1. Студенттер ЖБП тарабынан каралган студенттин тандоосу боюнча академиялык дисциплиналарды өнүктүрүү үчүн бөлүнгөн окуу убактысынын чегинде конкреттүү дисциплиналарды тандоого укуктуу.

4.2.2. Өзүнүн жеке билим берүү траекториясын түзүүдө студент окуу жайте дисциплиналарды тандоо жана алардын келечектеги окутуунун профилине (адистигине) тийгизген таасири боюнча кеңеш алууга укуктуу.

4.2.3. ЖБПны өнүктүрүүдө СЛКны өнүктүрүү боюнча натыйжаларга жетишүү үчүн студенттер студенттердин өзүн өзү башкаруусун өнүктүрүүгө, коомдук уюмдардын, спорттук жана чыгармачыл клубдардын, илимий студенттик коомдордун ишине катышууга милдеттүү.

4.2.4. Студенттер белгиленген мөөнөттө окуу жайдын билим берүү программасында каралган бардык тапшырмаларды аткарууга милдеттүү.

**4.3. Максималдуу студенттик билим алуу жүктөмү** анын класстык жана класстан тышкаркы (өз алдынча) тарбия иштеринин бардык түрлөрүн кошкондо, жумасына 45 сааттан кем эмес убакытты камтыйт.

Күндүзгү окуу формасында жумалык аудиториялык сабактардын көлөмү мамлекеттик билим берүү мекемеси тарабынан аныкталат, мында ЖЭБдин деңгээли жана окутуунун багытынын өзгөчөлүктөрү эске алынат жана бул изилдөөгө бөлүнгөн жалпы көлөмдүн 50% дан кем эмеси академиялык дисциплинага бөлүнөт.

Академиялык дисциплинада өз алдынча иштөө үчүн бөлүнгөн сааттарга бул окуу дисциплинасы (модуль) боюнча экзаменге даярдануу үчүн берилген убакыт кирет.

**4.4.** Жалпы эс алуу убактысы окуу жылында 7-10 жума, анын ичинде кышында кеминде эки жума болушу керек.

**5. адистик боюнча НБП талаптары**

**5.1. Адистиктер боюнча НБП ѳздѳштүрүү жыйынтыктарына талаптар.**

560005 фармация адистиги боюнча "адис" квалификациясын алуу менен ЖБПнын 3.4 жана 3.8-пункттарында көрсөтүлгөн максаттарга жана кесиптик ишмердүүлүктүн милдеттерине ылайык ЖКБ НБП төмөнкү компетенцияларга ээ болууга тийиш:

**а) универсалдуу:**

- жалпы илимий компетенттүүлүк (ЖИК):

**ЖИК-1** – коомдук маанилүү көйгөйлөрдү жана процесстерди талдоого жөндөмдүү жана даяр, табигый илимдердин, математиканын жана гуманитардык илимдердин ыкмаларын ар кандай кесиптик жана коомдук иштерде колдоно алат;

**ЖИК-2** – маанилүү саясий окуяларды жана тенденцияларды талдоого жөндөмдүү жана даяр, дүйнөлүк тарыхый процесстин негизги түшүнүктөрүн жана мыйзамдарын өздөштүрүү, тарыхый мураска жана каада -салттарга урматтоо жана кылдат мамиле кылуу, мамлекеттик саясатка баа берүү, жарандык позицияны калыптандыруу;

**ЖИК-3** - тиешелүү социалдык, илимий жана этикалык маселелер боюнча өкүмдөрдү түзүү үчүн зарыл болгон маалыматтарды чогултууга, иштетүүгө жана чечмелөөгө жөндөмдүү жана даяр;

**ЖИК-4** - командада иштөөгө жөндөмдүү жана даяр, социалдык, этникалык, конфессиялык жана маданий айырмачылыктарды сабырдуулук менен кабыл алат

- инструменталдык компетенциялар (ИК):

**ИК-1** - кесиптик маселелерди чечүү үчүн тутумдук, колдонмо максаттар үчүн компьютердик жабдыктар жана программалар менен иштөөгө жөндөмдүү жана даяр;

**ИК–2** - маалымат коопсуздугунун негизги талаптарын эске алуу менен маалыматты, библиографиялык ресурстарды жана маалыматтык -коммуникациялык технологияларды колдонууга жөндөмдүү жана даяр;

**ИК-3** – мамлекеттик тилде жана расмий тилдерде жазуу, оозеки баарлашууга жөндөмдүү жана даяр, кесиптик маселелерди чечүү үчүн чет тилдердин бирин өздөштүрүүгө жөндөмү;

**ИК-4** - башкаруу ыкмаларын колдонууга жөндөмдүү жана даяр; аткаруучулардын ишин уюштуруу; ар кандай пикирлердин контекстинде жана кесиптик компетенциясынын чегинде жооККерчиликтүү башкаруу чечимдерин табуу жана кабыл алуу.

- социалдык-жеке жана жалпы маданий компетенциялар (СЖМК)

**СЖМК-1** - профессионалдык ишмердүүлүктө этикалык, деонтологиялык жана биоэтикалык принциптерди ишке ашырууга жөндөмдүү жана даяр;

**СЖМК-2** - жөндөмдүү жана профессионалдуу баарлашуу ыкмаларына даяр; инсандар аралык мамилелерди түзүү, топто иштөө, конфликттик кырдаалдарды конструктивдүү чечүү, социалдык, этникалык, конфессиялык жана маданий айырмачылыктарга сабыр кылуу;

**СЖМК-3** - үзгүлтүксүз кесиптик өнүгүүгө жөндөмдүү жана даяр, өзүн-өзү таануу, өзүн-өзү өнүктүрүү, өзүн-өзү актуалдаштыруу, өз убактысын башкаруу, өз ишин пландаштыруу жана уюштуруу, жеке жана кесиптик өнүгүү жана окутуу стратегиясын түзүү;

**СЖМК-4** - коомдо кабыл алынган моралдык -укуктук ченемдерди эске алуу менен өз ишин жүзөгө ашырууга жөндөмдүү жана даяр, жашыруун маалымат менен иштөө боюнча мыйзамдарды жана эрежелерди сактоого, кабыл алынган чечимдер үчүн социалдык жана этикалык жооККерчиликти алууга;

**СЖМК-5** - логикалык жана жүйөлүү анализге жөндөмдүү, эл алдында сүйлөөгө, талкууга жана полемикага, билим берүү жана тарбиялоо иш -чараларын ишке ашырууга, кызматташууга даяр.

**б) кесиптик (КК):**

- жалпы кесиптик компетенциялар:

**КК-1**-адамдын организминдеги морфофункционалдык, физиологиялык абалдарга, патофизиологиялык процесстерге баа берүүгө, кесиптик маселелерди чечүү үчүн социалдык маанилүү клиникалык синдромдорду жана абдан жайылган ооруларды ачып көрсөтүүгө жөндөмдүү жана даяр;

**КК-2**– кесиптик чөйрөдө колдонуу үчун каралган атайын жабдылган жабдыктарды жана медициналык буюмдарды колдонууга жөндөмдүү жана даяр;

**КК-3** – толук кандуу социалдык жана кесиптик ишмердикти калыптандыруу үчүн дене тарбия методдорун жана каражаттарын колдонууга жөндөмдүү жана даяр;

- фармацевтикалык ишмердүүлүк:

**КК-4**– Кыргыз Республикасынын мамлекеттик дары саясатынын негизги жоболорун ишке ашырууга жөндөмдүү жана даяр;

**КК-5**- Эл аралык жана улуттук стандарттардын (GLP, GCP, GMP ж.б.) талаптарына ылайык дары каражаттарын иштеп чыгууга жана өркүндөтүүгө, аларды өндүрүүгө, экспертизага, каттоого, клиникага чейинки жана клиникалык сыноолорго катышууга жөндөмдүү жана даяр;

**КК-6 –** Экономикалык жана укуктук билимдердин негиздерин кесиптик ишмердүүлүктө колдонууга жөндөмдүү жана даяр;

**КК-7** – дары каражаттарын дүңүнөн жана чекене ишке ашырууга жөндөмдүү жана даяр;

**КК-8** – дары каражаттарын жана медициналык буюмдарды сактоону камсыздоого жөндөмдүү жана даяр;

**КК-9** – транспорттук логистиканын принциптерин эске алуу менен дары каражаттарын ташууну ишке ашырууга жана “муздак чынжырча” талаптарын сактоого жөндөмдүү жана даяр;

**КК-10** – дары каражаттарын Кыргыз Республикасына алып кирүү жана ташып чыгаруу процедураларына катышууга жөндөмдүү жана даяр;

**КК-12** – амбулаториялык жана стационардык деңгээлдерде жеңилдетилген дарылык камсыздоодогу мамлекеттик программаларды ишке ашырууга катышууга жөндөмдүү жана даяр;

**КК-12** – саламаттык сактоо адистери, фармацевтикалык уюмдардын персоналдары, бейтаптар, алардын туугандары, калк менен пикир алышууга, башкарууда коммуникативдик процесстерди колдонууга жөндөмдүү жана даяр;

**КК-13 –** дарыкана эрежелерине ылайык саламаттык сактоо адистерине жана дарылык каражаттарды колдонуучуларга маалыматтык-консультациялык жардам берүүгө жөндөмдүү жана даяр;

**КК-14** – дени сак жашоо образына жана ден соолукту сактоого калктын мотивациясын калыптандырууга жана санитардык-агартуучулук ишти жүргүзүүгө жөндөмдүү жана даяр;

- уюштуруучулук-башкаруучулук ишмердүүлүк:

**КК-15** – эмгекти коргоо жана коопсуздукту камсыз кылуу, кесиптик оорулардын алдын алуу, экологиялык коопсуздуктун сакталышын камсыз кылуу боюнча иш-чараларды уюштурууга жөндөмдүү жана даяр;

**КК-16 –** фармацевтикалык тармакты, анын ичинде фармацевтикалык уюмдарды жана анын бөлүмдөрүн башкаруунун принциптерин колдонууга жөндөмдүү жана даяр;

**КК-17** – фармацевтикалык уюм шарттарында дары каражаттарынын сапатын текшерүүнү уюштурууга жөндөмдүү жана даяр;

- текшерүүчү-уруксат берүүчү ишмердүүлүк:

**КК-18–** дары каражаттарын рынокто жүгүртүлүшүнүн сапатын көзөмөлдөөнү ишке ашырууга жөндөмдүү жана даяр, анын ичинде аларды өркүндөтүү процессиндеги көзөмөл жана жагымсыз таасирлерге мониторинг жүргүзүү;

**КК-19**– дары каражаттардын сапатын баалоого жөндөмдүү жана даяр (өсүмдүктөрдүн колдонулган органдары, гистологиялык түзүлүшү, активдүү жана башка биологиялык активдүү заттардын химиялык курамы);

**КК-20**– фармацевтикалык уюмдарда дары каражаттарынын сапатын көзөмөлдөөнү камсыз кылууга жөндөмдүү жана даяр;

**КК-21**– жарактуулук мөөнөтү өтүп кеткен дары каражаттарды жарактуулук мөөнөтү өткөн дары каражаттарды, жасалма жана сапатсыз дарыларды өз убагында идентификациялоо, аларды колдонуудагы мыйзамдарга ылайык андан ары жок кылуу үчүн жүгүртүүдөн алуу боюнча чараларды көрүүгө жөндөмдүү жана даяр.

**КК-22–** баңгизат, уулануу жана башкалар менен курч ууланууну, наркотикалык жана алкоголдук ууланууну аныктоо үчүн химиялык жана токсикологиялык изилдөөлөрдү жүргүзүүгө катышууга жөндөмдүү жана даяр;

- өндүрүштүк ишмердүүлүк:

**ПК-23**–эл аралык жана улуттук стандарттын талаптарын сактоо менен дары каражаттарды өндүрүүдө жана даярдоодо технологиялык процесстерди ишке ашырууга жөндөмдүү жана даяр;

**КК-24**– дарылык каражаттардын ресурстарын рационалдуу пайдалануу менен дары өсүмдүк сырёлорун даярдоону уюштурууга жөндөмдүү жана даяр;

- медициналык ишмердүүлүк:

**КК-25**– эвакуация баскычтарында өзгөчө кырдаалдардагы калкка жардам көрсөтүүгө, анын ичинде дары каражаттарды жана медициналык буюмдарды жеткирүүнү уюштурууга жөндөмдүү жана даяр;

**КК -26** - биринчи тез жардамды көрсөтүү ыкмаларын колдонууга жөндөмдүү жана даяр;

- изилдөө иштери:

**КК -27** - илимий фармацевтикалык маалыматты анализдөөгө жана ачык берүүгө даяр жана жөндөмдүү;

**КК -28** - илимий проблемаларды түзүүгө жана аларды эксперименталдык ишке ашырууга жөндөмдүү жана даяр;

**КК -29** - илимий адабияттар менен иштөөгө, маалыматты талдоого, издөөлөрдү жүргүзүүгө, окуганын кесиптик көйгөйлөрдү чечүү куралына айландырууга жөндөмдүү жана даяр (негизги жоболорду, натыйжасын жана сунуштарды бөлүп көрсөтүү)..

Профиль 5 аталыштан ашпаган кошумча кесиптик компетенциялар менен аныкталат жана окуу жай тарабынан өз алдынча аныкталат. Профилдердин тизмеси ОУБ тарабынан бекитилет.

Компетенттүүлүк тизмелери улуттук квалификация, тармактык квалификация алкагына жана кесиптик стандарттарга (эгер бар болсо) негизделип аныкталат.

|  |  |
| --- | --- |
| **5.2** | **Адистик боюнча НБПнын түзүлүшүнө талаптар** |

**560005 фарамация** адистиги боюнча НБПнын түзүлүшү төмөнкү блокторду камтыйт:

Блок.1- “Дисциплииналар (модулдар);

Блок.2- “”Практика”;

Блок .3- “Мамлекеттик жыйынтыктоочу аттестация”.

|  |  |  |
| --- | --- | --- |
| **Адистик боюнча НББПнын түзүлүшү** | | **Адистик б-ча НББПнын жана кредиттеги анын блок-н көлөмү** |
| **Блок 1** | I.Гуманитардык, социалдык и экономикалык цикл  II. Математикалык, табыгый илим-н цикл  III. Кесиптик цикл | 34  14  214 |
| **Блок 2** | Практика | 28 |
| **Блок 3** | Мамлекеттик жыйынтыктоочу аттестация | 10 |
| Адистик боюнча НББПнын көлөмү | | 300 |

*Эскертүү:*Жогорку окуу жай 10%дын чегинде дисциплиналардын блоктору үчүн бөлүнгөн сааттардын көлөмүн өзгөртүү укугуна ээ.

ЖОЖ ЖКБ МБСнын талаптарына ылайык адистик боюнча НБПны иштеп чыгат жана окутуунун натыйжаларына жетишүү үчүн жоопкерчиликти алат.

Адистик боюнча НБПнын ар бир блогуна кирген дисциплиналарды (модулдарды) жана алардын көлөмүн тандоону, ЖОЖ квалификациялардын улуттук чегинде каралган, окутуунун натыйжаларынын жыйындысы түрүндө, аны өздөштүрүүнүн талаптарын эске алуу менен,блок үчүн белгиленген көлөмдү өз алдынча аныктайт.

5.2.1. Адистиктер боюнча ЖБП төмөнкүлөрдү ишке ашырышы керек:

- Кыргыз Республикасынын билим берүү жана илим тармагындагы ыйгарым укуктуу мамлекеттик орган тарабынан тизмеси жана көлөмү аныкталган милдеттүү түрдө окутулуучу гуманитардык, коомдук жана экономикалык циклдеги дисциплиналар. Аталган дисциплиналарды ишке ашыруу тартиби тийиштүү адистиктер боюнча ЖББП ЖКББ тарабынан такталат;

- 360 сааттык көлөмдө дене тарбия жана спорт, 610 сааттык көлөмдө аскер-медициналык даярдык (КР Коргоо министрлигинин көрсөтмөсүнө ылайык тийиштүү кафедра болгон учурда гана) дисциплиналарын өздөштүрүү милдеттүү деп саналат, бирок кредитке өткөрүлбөйт жана адистик боюнча ЖБП көлөмүнө кирбейт.

5.2.2. «Практика» деп аталган 2-блок окуу жана өндүрүштүк практиканы камтыйт.

ЖОЖ практиканын бир же бир нече түрүн тандоо укугуна ээ, ошондой эле такталган кредиттердин чегинде практиканын кошумча түрүн киргизе алат.

5.2.3. Блок 3. «Мамлекеттик жыйынтыктоочу аттестация» мамлекеттик сынактарга даярдоону жана аны ийгиликтүү тапшырууну, жыйынтыктоочу квалификациялык ишти коргоону камтыйт (эгер ЖОЖ бүтүрүүчү квалификациялык ишти мамлекеттик жыйынтыктоочу аттестациянын курамына кошкон болсо).

5.2.4. Адистик боюнча ЖБПнын алкагында милдеттүү жана элективдик бөлүк каралган.

ЖБПнын милдеттүү бөлүгүнө квалификациянын улуттук алкагындагы деңгээлдерди эске алган жалпы илимий, универсалдык, коомдук-инсандык, жалпы маданий жана кесиптик компетенциялардын калыптанышын камсыздоочу дисциплиналар жана практикалар кирет.

Мамлекеттик жыйынтыктоочу аттестация кошулбагандагы милдеттүү бөлүмдүн көлөмү адистик боюнча ЖБПнын жалпы көлөмүнүн 50%дан аз эмес бөлүгүн түзүшү керек.

ЖБПнын элективдик бөлүгүндө студенттер тийиштүү адистик боюнча дисциплиналарды тандай алышат, мындан тышкары башка адистиктердин ЖБПсынан да тандоого мумкүнчүлүк берилет.

5.2.5. ЖОЖ ден соолугу боюнча мүмкүнчүлүгү чектелген жарандарга да (өздөрүнүн арыздарынын негизинде) алардын психофизикалык өнүгүүсүн, жеке өзгөчөлүктөрүн эске алуу менен, адистик боюнча ЖБП боюнча окуу мүмкүнчүлүгүн түзүп бериши керек жана зарыл болсо ЖБПда көрсөтүлгөн ден соолугуна байланыштуу окууга каршы көрсөтмөлөрдөн тышкары мындай адамдардын өнүгүү кемтиктерин оңдоону жана коомдук адаптацияны камсыздоого тийиш.

**5.3. Адисти даярдоо боюнча ЖБПны ишке ашыруу шарттарына коюлган талаптар**

5.3.1. Окуу процессин кадрлар менен камсыздоо.

Адисти даярдоо боюнча ЖБПны ишке ашыруу окутуп жаткан дисциплинасына профили туура келген негизги билимге ээ жана илимий жана/же илимий-усулдук иштер менен системалуу алектенген педагогикалык кадрлар менен камсыздалышы керек, илимдин кандидаты жана доктору окумуштуулук даражасына ээ окутуучулар тарабынан окулган лекциялардын, дисциплиналардын үлүшү жалпы дисциплиналардын көлөмүнүн 40%ын түзүшү керек (лицензиялык талаптарга ылайык).

Окумуштуулук даражага жана/же окумуштуулук наамга ээ окутуучулардын саны жалпы окутуучулардын санынын 10%ына чейинки көлөмдү тийиштүү тармакта жетекчи кызматтарда иштеген же акыркы 10 жылдан ашуун убакыттан бери башкы адис катары иштеген окутуучулар алмаштыра алат.

5.3.2. Окуу процессин окуу-усулдук жана маалыматтык камсыздоо.

Негизги билим берүү программасы бардык окуу курстары жана дисциплиналары (модулдары) боюнча окуу-усулдук иш кагаздар жана материалдар менен камсыздалышы керек.

Аудиториядан тышкаркы иштер усулдук жактан камсыздалып, аны аткарууга жана текшерүүгө кеткен убакытка негиздеме берилиши керек.

Негизги билим берүү программаларын ишке ашыруу билим алып жаткан ар бир жарандын негизги билим берүүчү программадагы дисциплиналардын (модулдардын) толук тизмеси боюнча түзүлгөн маалыматтар базасына жана китепкана фондуларына кире алышы менен жүргүзүлөт.

Кесиптик циклдин билим берүү программасына кирген ар бир дисциплинасы боюнча милдеттүү түрдөгү окуу жана окуу-усулдук басылмалар жана/же электрондук басылмалар менен камсыздалышы ар бир студентке 0,5тен аз болбошу керек;

Лабораториялык иштерди аткаруу боюнча усулдук колдонмолор менен камсыздалышы 1:1 катышында болушу керек.

Китепканалык фонд бардык дисциплиналар боюнча негизги окуу адабияттар, басылып чыгарылган же электрондук материалдар менен камсыздалышы керек.

Кошумча адабияттар фонду окуу китептеринен тышкары расмий, маалыматтык-библиографиялык жана мезгилдүү басылмаларды камтышы керек.

Студенттер төмөндөгүлөргө кирүү мүмкүнчүлүгүнө ээ болушу керек:

- окутуунун максатын, милдеттерин жана билим берүү траекториясын студенттер жакшы түшүнүүсүн камсыздоочу уюштуруучулук-усулдук материалдар;

- негизги дисциплиналар боюнча окуу басылмаларын жана электрондук билим берүүчү ресурстарды камтыган электрондук-китепканалык система.

Мындан тышкары билим алуучулар адистиги боюнча ата мекендик жана чет элдик журналдарды (ЖБПда журналдар тизмеси көрсөтүлүшү керек) камтыган китепканалык фондго кирүү мүмкүнчүлүгүнө ээ болушу шарт.

5.3.3. Окуу процессин материалдык-техникалык камсыздоо

Адистерди даярдоочу негизги билим берүү программаларын ишке ашыруучу жогорку окуу жай жеке менчигиндеги же башка мыйзамдарга негизделген материалдык-техникалык базага ээлик кылышы керек, ал билим алуучуларды ЖОЖдун окуу планында каралган лабораториялык, дисциплинардык жана дисциплиналар аралык даярдоонун бардык түрүн, студенттердин практикалык жана илимий-изилдөө иштерин камсыздап, санитардык жана өрткө каршы учурдагы эреже-нормаларга туура келиши керек.

Адистик боюнча ЖБПны ишке ашыруу сапатын жогорулатуучу зарыл материалдык-техникалык камсыздоо иштеринин тизмеси:

* физика, химия, биологиялык химия, физиология, микробиология жана вирусология, фармакология, патологиялык анатомия, патофизиология, гигиена боюнча лабораториялар;
* анатомиялык музей;
* гуманитардык, коомдук-экономикалык жана кесиптик дисциплиналарды өздөштүрүү үчүн атайын жабдылган иш болмѳлѳр жана аудиториялар;
* бейтаптар менен иштөө көндүмдөрү үчүн симуляциялык борбор;
* оорунун алдын алуу, дарт аныктоо, дарылоо жана калыбына келтирүү жардамдарын алып жаткан бейтаптар менен иштөө үчүн керектүү жабдуулар менен камсыздалган дарыгер бөлмөлөрү;
* жасалма тиштердин ар кандай түрлөрүн даярдоо технологияларын өздөштүрүү үчүн керектүү жабдуу жана материалдар менен камсыздалган тиш-техникалык жайлар.

ЖОЖ электрондук басылмаларды колдонууда орто эсеп менен 100 студентке интернетке кошулган 7 компьютер болушу керек.

1 студент колдонуучу аянтча 9м2 аз болбошу керек. ЖОЖ программаны ишке ашыруу үчүн жеке менчигиндеги же башка мыйзамдар менен негизделген клиникалык базага ээ болууга тийиш.

5.3.4. Бутүрүүчүлөрдү даярдоонун сапатын баалоо.

Жогорку окуу жай төмөнкү ыкмалар аркылуу адистерди даярдоо сапатына кепилдик бериши керек:

* дипломдон кийинки билим берүүгө жооптуулардын жана жумуш берүүчүлөрдүн өкүлдөрүн кызыктырып тартуу менен бүтүрүүчүлөрдү даярдоонун сапатын камсыздоонун стратегиясын иштеп чыгуу;
* окутуу программаларын мезгил-мезгили менен рецензиялоонун мониторингин жүргүзүү;
* студенттердин билим, билгичтик деңгээлин, бүтүрүүчүлөрдүн компетенцияларын баалоонун объективдүү иш-чараларын иштеп чыгуу;
* окутуучулук курамдын компетенттүүлүгүн камсыздоо;
* өз ишмердүүлүгүн баалоо үчүн макулдашылган критерийлер боюнча өзүн-өзү аттестациялоону үзгүлтүксүз жүргүзүү жана иш менен камсыздоочулардын өкүлдөрүн чакыруу менен башка билим берүү мекемелери менен салыштыруу;
* өз ишмердүүлүгүнүн жыйынтыктары, пландары, инновациялары тууралуу коомчулукка маалымат берип туруу.

Адистерди даярдоо ЖБПны өздөштүрүү сапатын баалоо жетишүүнү текшерүү, аралыктык аттестация жана бүтүрүүчүлөрдүн мамлекеттик жыйынтыктоочу аттестациясын камтышы керек.

Ар бир дисциплина боюнча билимди учурунда жана аралыктык текшерүү иштери жана конкреттүү түрлөрү ЖОЖ тарабынан өз алдынча иштелип чыгарылат жана окуу башталган кезде бир айдын ичинде студенттерге түшүндүрүлөт.

ЖБПга ылайык талаптарга ар биринин жетишүүсүн текшерүү үчүн баалоо каражаттарынын базасы түзүлөт, ал компетенциялардын калыптануу деңгээлин жана билим, билгичтиктерин баалоого мүмкүнчүлүк берген типтүү тапшырмаларды, текшерүү иштерин, тесттерди, текшерүү ыкмаларын камтыйт. Баалоо каражаттар базасы ЖОЖ тарабынан иштелип чыгып, бекитилет.

Баалоочу каражаттар базасы тийиштүү адистик боюнча ЖКБ МБС талаптарын толук кандуу жана туура чагылдырып, адисти даярдоонун конкреттүү программасынын жана окуу планынын максат, милдеттерине туура келиши керек. Алар бул талаптарга ылайык бүтүрүүчү ээ болуучу универсалдык жана кесиптик компетенциялардын сапатын баалоону камсыздайт.

Баалоо каражаттарын долбоорлоодо студенттердин конкреттүү тийиштүү билимдердин жетишсиздигине жана кесиптик жүрүм-турумдун жалпы кабыл алынган алгоритмдеринин жоктугуна байланыштуу, чыгармачыл иштерге жөндөмдүүлүгүн, жаңы милдеттерди чечүү жолдорун издөөгө даярдыгын эске алуу керек.

Жеке сапаттарынан тышкары бири-бирин баалоо иши колдонулушу шарт: бири-биринин ишин текшерүү; реферат, долбоор, изилдөө иштерине ж.б. студенттер тарабынан пикир айтылышы.

ЖОЖ тарабынан алардын келечектеги кесиптик ишиндеги шарттарга ылайыктуу компетенцияларын баалоо жана текшерүү системасына мүмкүн болушунча жакындаштырылып түзүлүшү керек. Бул максатта дисциплинанын конкреттүү окутуучусунан тышкары тышкы серепчилер катары иш берүүчүлөр (ДПМ, ИИИ, фирмалардын кызыкдар өкүлдөрү), чектеш дисциплиналардан берген окутуучулар ж.б. жигердүү тартылышы керек.

Окуу процессинин мазмунун, уюштурулушун, сапатын баалоо мүмкүнчүлүгү, мындан тышкары айрым окутуучулардын иштерин баалоо мүмкүнчүлүгү студенттерге берилиши керек.

Мамлекеттик жыйынтыктоочу аттестация бүтүрүүчүлөрдүн кесиптик даярдыгынын мамлекеттик окутуу стандарттарынын талаптарына жооп берүүсүн текшерүүгө багытталган.

Мамлекеттик жыйынтыктоочу аттестация адистик боюнча мамлекеттик жыйынтыктоочу аттестацияга даярдоону жана аны өткөрүүнү камтыйт, анын максаты тийиштүү адистик боюнча кесиптик билим берүүнүн Мамлекеттик окутуу стандарттарында каралган теориялык жана практикалык жактан даярдыгын баалоо саналат.

Студент тереңдетилген билими, билгичтиги жана калыптанган универсалдык жана кесиптик компетенцияларына таянып, өз жөндөмдүүлүгүн жана даярдыгын көрсөтүүгө тийиш, өзүнүн кесиптик ишиндеги милдеттерди заманбап ыкмада чече алышы керек, тийиштүү маалыматты кесиптик негизде түшүндүрүп, өзүнүн көз карашын илимий негизде далилдей алышы керек.

Мамлекеттик жыйынтыктоочу аттестациялоо программасы адистик боюнча мамлекеттик окутуу стандарттарына ылайык иштелип чыгарылат. Ал жалпы медициналык маселелерди, ооруларды, патологиялык абалдардын тизмесин камтыйт, алардын негизинде аттестациялык тесттик тапшырмалар, практикалык билгичтиктер тизмеси жана кырдаалдык клиникалык милдеттер түзүлөт.

Мамлекеттик жыйынтыктоочу сынактын программасы 2012-жылдын 29-майында Кыргыз Республикасынын Өкмөтүнүн №346 токтому менен бекитилген “Жогорку окуу жайларынын бүтүрүүчүлөрүн мамлекеттик жыйынтыктоочу аттестациялоо тууралуу” жобонун негизинде медициналык жана фармацевтикалык жогорку окуу жайлардагы мамлекеттик жыйынтыктоочу аттестациялоонун бүтүрүү сынактарынын мазмуну, көлөмү жана түзүлүшүнө коюлган талаптарга ылайык иштелип чыккан.

Бүтүрүүчүнүн компетенциясын объективдүү баалоочу сынактык суроолор жана тапшырмалар комплекстүү түзүлүшү керек жана конкреттүү компетенцияларды калыптандыруучу ар түрдүү окуу циклдеринин ичинен тандалып алынган бөлүмдөргө дал келиши керек.

**Мамлекеттик жыйынтыкоочу аттестация төмөнкүлөрдү камтыйт:**

1. Кыргызстан тарыхы, кыргыз тили жана адабияты жана Кыргызстан географиясы боюнча дисциплиналар аралык комплекстүү сынакты камтыйт;
2. Профилдик дисциплиналар боюнча жыйынтыктоочу дисциплиналар аралык сынакты камтыйт, аларды өткөрүү тартиби жогорку окуу жай тарабынан өз алдынча бекитилет.